# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 14/2019

# zo zasadnutia Vedenia STU zo dňa 26.08.2019

**PRÍTOMNÍ: podľa prezenčnej listiny**

**PROGRAM:**

1. Otvorenie
2. Informácia o projekte ACCORD
3. Kontrola úloh
4. Návrh smernice rektora Školné a poplatky spojené so štúdiom na STU na akad. rok 2020/2021
5. Pravidlá hodnotenia pedagogických výkonov súčastí STU a výpočty výkonov súčastí STU podľa navrhnutých pravidiel
6. Prijímacie konanie na akademický rok 2019/2020 informácia o stave podaných prihlášok po 2. kole podávania prihlášok
7. Organizačný poriadok UVP - doplnenie
8. Návrh riešenia správy nehnuteľností na STU
9. Návrh na zahraničné pracovné cesty
10. Rôzne

**K BODU 1: Otvorenie**

V úvode rokovania rektor po letnej prestávke privítal členov vedenia a informoval o programe 14. zasadnutia Vedenia STU.

**UZNESENIE: 14.1/2018-SR**

Vedenie STU schvaľuje program 14. zasadnutia vedenia bez pripomienok.

**K BODU 2: Informácia o projekte ACCORD**

Ing. Belko oboznámil prítomných o kľúčových udalostiach, ktoré sa uskutočnili od ostatného zasadnutia vedenia:

* 29.7.2019 vydala divízia IQR k projektu pozitívne stanovisko – postup prípravy projektu je v súlade s legislatívou
* 1.8.2019 bola odoslaná opätovná žiadosť o NFP do ITMS, a zároveň 2.8.2019 v papierovej forme doručená na RO
  + do 70 dní prebehne kontrola a následne bude podpísaná zmluva o NFP
* 1.9.2019 je možné začať projekt administratívne realizovať
  + potreba vytvoriť 8 pracovných miest a zabezpečiť prislúchajúce pracovné podmienky
* uskutočnilo sa stretnutie DG Regio a Jaspers (IQR) vo veci DPH, kde sme boli požiadaní obrátiť sa na MF SR
  + vďaka Ing. Nehajovej, finančné riaditeľstvo v BB vydalo potvrdenie, že univerzita nebude vystupovať ako platca DPH
* Útvar hodnoty za peniaze – napriek výzve nie je k dispozícii žiadna reakcia, resp. finálne stanovisko
* merateľné ukazovatele projektu – Ing. Belko navrhuje stretnutie s ministerkou ŠVVaŠ SR v druhej polovici októbra
* viceprezident EIB, Vazil Hudak, končí v októbri vo svojej funkcii, je vhodné ho pozvať a poďakovať sa mu za podporu

V súvislosti s predloženými informáciami sa rektor zaujímal, kedy môžeme očakávať z projektu prvé finančné prostriedky. Ing. Belko

informoval, že prvá žiadosť o platbu môže byť vystavená okamžite po podpise zmluvy o NFP.

V závere prorektor Moravčík upozornil aj na potrebu prípravy PR aktivít, ktoré by mali byť spoločné s UK a RO. Podklady by mali byť

pripravené a zverejnené do 15.10.2019.

**UZNESENIE: 14.2/2019-V**

Vedenie STU berie na vedomie aktuálnu informáciu o projekte ACCORD.

**K BODU 3: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **8.15B/2019-V** | Vedenie STU ukladá pripraviť návrh jednotného dizajnu talárov a aktualizovať Pravidlá používania a systém vydávania insígnií a talárov na STU. | 02.09.2019 | prorektorka Vitková v spolupráci s pror. Bakošovou | 2 | predĺžená |
| **13.10A/2019-V** | Vedenie STU ukladá pripraviť návrh smerujúci k zmenám Pracovného poriadku STU.  V nadväznosti na diskusiu sa členovia vedenia dohodli na predložení zámeru - dodatku k PP STU. | 26.08.2019  02.09.2019 | Ing. Čirková, prorektor Moravčík |  | doplnená |

**UZNESENIE: 14.3/2019-V**

Vedenie STU berie na vedomie stav plnenia úloh č. 8.15B/2019-V a 13.10A/2019-V.

**K BODU 4: Návrh smernice rektora Školné a poplatky spojené so štúdiom na STU na akad. rok 2020/2021**

Materiál uviedla a prezentovala prorektorka Bakošová v zmysle § 92 ods. 3 a ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 12 Štatútu STU v platnom znení. Materiál bol pripravený, aktualizovaný a formálne upravený na základe návrhov fakúlt a Ústavu manažmentu STU.

V krátkosti informovala, že do výšky školného a poplatkov spojených so štúdiom nie je možné zasahovať, nakoľko sú stanovené MŠVVaŠ SR. Pozornosť upriamila na zmeny v Čl. 2, bod 5 a Čl. 5, bod 9, týkajúce sa prekročenia štandardnej dĺžky štúdia.

Oboznámila prítomných aj o zmenách v poplatkoch za vydanie dokladov o štúdiu a materiálne zabezpečenie prijímacieho konania. V závere prezentovala prehľad navrhovanej výšky školného na AR 2020/2021 podľa jednotlivých súčastí STU.

**UZNESENIE: 14.4/2019-V**

Vedenie STU schvaľuje „Návrh smernice rektora Školné a poplatky spojené so štúdiom na Slovenskej technickej univerzite v Bratislave na akademický rok 2020/2021“ bez pripomienok a odporúča predložiť materiál na zasadnutie Kolégia rektora STU.

**K BODU 5: Pravidlá hodnotenia pedagogických výkonov súčastí STU a výpočty výkonov súčastí STU podľa navrhnutých pravidiel**

Materiál uviedla a prezentovala prorektorka Bakošová v súlade so zámermi rektora pre rozvoj STU.

Informovala, že účelom dokumentu je stanoviť pravidlá nezávislé od zmien Metodiky rozpisu dotácií zo štátneho rozpočtu pre verejné vysoké školy, a zároveň je snahou zohľadniť časť volebného programu rektora. Pre aplikáciu pravidiel sa bude brať do úvahy AR hodnotený podľa metodiky. Podrobnejšie sa venovala Čl. 3 a Čl. 4 – ročnej pedagogickej kapacite a výkonu fakulty v dvoch rôznych variantoch (bez študentov a so všetkými študentmi). V závere porovnala pedagogickú kapacitu fakulty a výkon podľa navrhnutej metodiky.

V rámci diskusie kvestor dal na zváženie brať v úvahu len tých študentov, ktorým nevzniká povinnosť platiť školné. Prorektorka Bakošová akceptovala návrh, informovala, že materiál bude doplnený aj o podiel publikácií, a tiež bude upravený výpočet mobilít.

Takto upravený materiál bude opätovne predložený na nasledujúce zasadnutie dňa 02.09.2019.

**UZNESENIE: 14.5/2019-V**

Vedenie STU berie na vedomie návrh pravidiel hodnotenia pedagogických výkonov súčastí STU v Bratislave a výpočty výkonov súčastí STU podľa navrhnutých pravidiel s pripomienkami. Po zapracovaní pripomienok odporúča predložiť materiál opätovne na zasadnutie Vedenia STU.

**K BODU 6: Prijímacie konanie na akademický rok 2019/2020 - informácia o stave podaných prihlášok po 2. kole podávania prihlášok**

Informáciu uviedla prorektorka Bakošová.

Oboznámila prítomných o počte uchádzačov prihlásených a prijatých na štúdium Bc., Ing. a PhD. programov k 19.08.2019. Zároveň porovnala počty prihlásených v 1. a 2. kole prijímacieho konania. Konštatovala, že 2. kolo prijímacieho konania na 1. stupni štúdia má význam. Podľa predbežných výsledkov je možné konštatovať, že klesajúci trend je zastavený. tzn. t.č. je situácia v počte podaných prihlášok stabilizovaná.

**UZNESENIE: 14.6/2019-V**

Vedenie STU berie na vedomie informáciu o stave podaných prihlášok po 2. kole podávania prihlášok v prijímacom konaní

na akademický rok 2019/2020.

Rektor sa z dôvodu ďalších pracovných povinností ospravedlnil zo zasadnutia a poveril jeho vedením prorektora Moravčíka.

Zároveň požiadal členov vedenia o samostatné stretnutia s cieľom zadefinovať plán úloh a činností do konca roka 2019.

**K BODU 7: Organizačný poriadok UVP - doplnenie**

Materiál uviedol prorektor Moravčík ako reakciu na nález zistený kontrolou Najvyššieho kontrolného úradu SR.

V krátkosti informoval o historickej stope a uskutočnených krokoch v rámci UVP. Upozornil aj na skutočnosť, že riaditelia regionálnych centier UVP STU BA Mlynská dolina, UVP STU BA Centrum a UVP STU Trnava – Cambo už nie sú aktuálni, je potrebné vymenovať nových riaditeľov – súčasných dekanov. Zároveň upriamil pozornosť aj na ďalšiu zmenu v dokumente - koordináciu činností týchto regionálnych centier bude zabezpečovať Projektové stredisko STU.

V rámci krátkej diskusie kvestor navrhol upraviť

* terminológiu v rámci Čl. 3, konkrétne slovo „súčasť“ nahradiť slovom „lokalizované“.
* náležitosti týkajúce sa prístrojového denníka (Čl. 2, bod 5) formou prílohy, podľa jeho názoru nemôžu byť uvedené podrobnosti súčasťou samotného OP.

**UZNESENIE: 14.7/2019-V**

Vedenie STU prerokovalo návrh doplnenia OP UVP STU s pripomienkami. Po zapracovaní pripomienok odporúča predložiť materiál na zasadnutie Kolégia rektora STU.

**K BODU 8: Návrh riešenia správy nehnuteľností na STU**

Materiál uviedol kvestor. Prizvaný: Ing. Benka.

Kvestor krátko oboznámil prítomných o skutkovom stave nehnuteľného majetku na STU. Upozornil na absenciu pasportizácie a projektovej dokumentácie niektorých budov. Z dôvodu systematizácie a komplexnej správy nehnuteľností navrhol obstarať program CHASTIA FM, ktorý by pokrýval potreby STU, t.j. zahŕňal by kompletnú evidenciu nehnuteľností, archív a pod. Program bol diskutovaný aj so zástupcami fakúlt.

V rámci krátkej diskusie sa prorektorka Bakošová informovala, či je počet licencií pre STU dostatočný a prorektor Moravčík sa zaujímal, či produkt predstavuje komplexnú správu budov. Kvestor informoval, že produkt je pre STU prínosom a spĺňa všetky požiadavky pre správu majetku STU.

V závere kvestor konštatoval, že po dohode s dekanmi navrhuje uvedený nástroj zakúpiť.

**UZNESENIE: 14.8/2019-V**

Vedenie STU súhlasí s návrhom riešenia správy nehnuteľností na STU a navrhuje predložiť materiál na zasadnutie Kolégia rektora STU.

**K BODU 9: Návrh na zahraničné pracovné cesty**

Materiál uviedol prorektor Moravčík v zastúpení prorektorky Vitkovej.

**UZNESENIE: 14.9/2019-V**

Vedenie STU prerokovalo návrhy na zahraničné pracovné cesty uvedené v bodoch 1) - 4).

**1. Francúzsko - Paríž**

|  |  |
| --- | --- |
| Účel cesty | Účasť na „Partner Assembly of EIT Manufacturing“ |
| Termín podujatia | 10.09.2019 |
| Miesto konania | Francúzsko - Paríž |
| Očakávané náklady spolu | 780,00 € |
| Účastník cesty | Dr. h. c., prof. h. c., prof. Dr. Ing. Oliver Moravčík |
| Zdroj financovania: | 1044 – EIT Raw Materials |

**2. Belgicko - Brusel**

|  |  |
| --- | --- |
| Účel cesty | Účasť na „EIT DIGITAL-Conference & partners event“ |
| Termín podujatia | 09.-11.09.2019 |
| Miesto konania | Belgicko - Brusel |
| Očakávané náklady spolu | 800,00 € |
| Účastník cesty | Mgr. Erika Hlavatá |
| Zdroj financovania: | 1044 – EIT Raw Materials |

**3. Belgicko - Brusel**

|  |  |
| --- | --- |
| Účel cesty | Účasť na „EIT DIGITAL-Conference & partners event“ |
| Termín podujatia | 09.-11.09.2019 |
| Miesto konania | Belgicko - Brusel |
| Očakávané náklady spolu | 800,00 € |
| Účastník cesty | prof. Ing. František Duchoň, PhD. |
| Zdroj financovania: | 1044 – EIT Raw Materials |

**4. Belgicko - Brusel**

|  |  |
| --- | --- |
| Účel cesty | Účasť na „EIT DIGITAL-Conference & partners event“ |
| Termín podujatia | 09.-11.09.2019 |
| Miesto konania | Belgicko - Brusel |
| Očakávané náklady spolu | 800,00 € |
| Účastník cesty | doc. Ing. Viera Rozinajová, PhD. |
| Zdroj financovania: | 1044 – EIT Raw Materials |

**K BODU 10: Rôzne**

Prorektor Moravčík informoval

* o aktuálnom stave projektov **výskumno-vývojových kapacít a projektu Teaming**
* o záveroch stretnutia s GR Igliarom na MŠVVaŠ SR, na ktorom sa zúčastnil v zastúpení rektora, k výzvam PVVC a DSV projektov

Prorektorka Bakošová

* v súvislosti s materskou škôlkou informovala, že sa uskutočnilo výberové konanie na rekonštrukciu priestorov, v súčasnosti prebieha kontrola položiek
* oboznámila prítomných, že
  + od 1.9.2019 platí nová sústava ŠO, čo si vyžaduje zmeny v AISe a rôznych ďalších dokumentoch
  + 25.9.2019 sa vo Viedni uskutoční otvorenie AR pre študijný program MBA Automotive, na ktorom sa zúčastní spolu s doc. Lešinským a Mgr. Remenárovou
  + 30.9.2019 STU podá spoločný projekt v rámci výzvy MŠVVaŠ SR, OP ĽZ

Predseda AS STU

* navrhol osobitné stretnutie s rektorom k situácii na FIIT STU, ktorá je aj po letnej prestávke nemenná

Kvestor

* v súvislosti so sťahovaním útvarov R STU informoval o ukončovaní potrebných úprav

Prorektor Uherek informoval,

* že UTI do konca septembra uvoľní priestory na Pionierskej ul.
* o príprave návrhov na členstvo v SBA a Americkej obchodnej komore, ktoré budú predložené na zasadnutie vedenia

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **September** | 02.09.2019 | V STU | 09:00 |  |
|  | 09.09.2019 | KR STU | 10:00 |  |
|  | 16.09.2019 | V STU | 09:00 |  |
|  | 23.09.2019 |  |  | 10:00 Otvorenie AR |
|  | 30.09.2019 | V STU | 09:00 |  |

Zapísala: 27.08.2019 Zápisnicu overil: 02.09.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dr.h.c. Prof.h.c. Prof. Dr. Ing. Oliver Moravčík \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_